ສະຫະປະຊາຊາດລາຍງານວ່າມີການປູກຝິ່ນເພີ້ມຂຶ້ນ ໃນມ້ຽນມ້າ
ສະຫະປະຊາຊາດລາຍງານວ່າມີການປູກຝິ່ນເພີ້ມຂຶ້ນໃນມ້ຽນມ້າເພີ້ມຂຶ້ນ
ເຈົ້າໜ້າທີ່ຂອງອົງການສະຫະປະຊາຊາດ ເວົ້າວ່າການປູກຝິ່ນຢູ່ມ້ຽນ ມ້າ ໄດ້ເພີ້ມຂຶ້ນເປັນ 3 ປີທີ 3 ລຽນຕິດກັນ ຍ້ອນວ່າພວກກຸ່ມກະ ບົດເຜົ່າຕ່າງໆພາກັນຂາຍຝິ່ນເພື່ອເອົາເງິນໄປຊື້ອາ ວຸດ ນາຍ Ron Corben ນັກສື່ຂ່າວຂອງVOA ປະຈຳບາງກອກ ເວົ້າວ່າການເພີ້ມ ຂຶ້ນຂອງການປູກຝິ່ນນີ້ ແມ່ນໄດ້ຕ່າວປີ້ນຜົນສຳເລັດ ທີ່ໄດ້ຮັບມາໃນອະດີດໃນການດຳເນີນ ຄວາມພະ ຍາຍາມໃນການຕັດການປູກຝິ່ນລົງ ອົງການສະຫະປະຊາຊາດເພື່ອການຕໍ່ຕ້ານຢາເສບຕິດແລະ ອາດສະຍາກຳ ຫລື UNODC ເວົ້າໃນວັນຈັນຜ່ານມານີ້ວ່າການປູກຝິ່ນຢູ່ມ້ຽນມ້າໄດ້ເພີ້ມຂຶ້ນຫລາຍກວ່າ 10% ໃນປີ 2009 ເຊິ່ງເປັນການເພີ້ມຂຶ້ນເປັນປີທີ3 ລຽນຕິດກັນ ບົດລາຍງານຫລ້າສຸດຂອງອົງການດັ່ງກ່າວຊຶ່ງໄດ້ເກັບກຳຂໍ້ມູນກ່ຽວກັບສະພາບການປູກຝິ່ນຢູ່ໄທ, ລາວ ແລະມ້ຽນມ້າ ແຈ້ງໃຫ້ຊາບວ່າ ການປູກຝິ່ນຢູ່ໃນເຂດ 3 ປະເທດນີ້ ແມ່ນກວມເອົາເນື້ອທີ່ປະມານ 31 700ເຮັກຕາ ຊຶ່ງແມ່ນເພິ່ມຂຶ້ນຈາກພຽງແຕ່ 20 300 ເຮັກຕາກ່ວາໆໃນປີ 2006 ນັ້ນ ແລະການເພີ້ມຂຶ້ນນີ້ ແມ່ນຕິດຕາມມາລຸນຫລັງການຫລຸດລົງຢ່າງຫລວງຫລາຍຈາກ ຊ່ວງເວລາລະຫວ່າງປີ 1998 ຫາ 2005 ຊຶ່ງກວມເອົາເນື້ອທີ່ ປະມານ 130 000 ເຮັກຕາ ເຈົ້າໜ້າທີ່ຂອງອົງການ UNODC ເວົ້າວ່າ ສາເຫດທີ່ພາໃຫ້ມີການເພີ້ມຂຶ້ນໃນການປູກຝິ່ນນີ້ສ່ວນນຶ່ງ ແມ່ນມາຈາກສະພາບການຂາດສະຖຽນຣະພາບທາງການເມືອງ ຢູ່ໃນ ມ້ຽນມ້ານັ້ນ ພວກກຸ່ມທະຫານຊົນເຜົ່ານ້ອຍເຊັ່ນເຜົ່າ Wa ແລະ Kachin ໄດ້ພາກັນ ປູກຝິ່ນຂາຍເອົາເງິນ ເພື່ອຊື້ອາວຸດມາຍິງຕໍ່ສູ້ກັບ ລັດຖະບານ ກອງທັບມ້ຽນມ້າ ໄດ້ກຳນົດເສັ້ນຕາຍໃຫ້ແກ່ບັນດາກຸ່ມຊົນເຜົ່ານ້ອຍ ເຊິ່ງຫລາຍໆກຸ່ມໄດ້ທຳການຕໍ່ສູ້ຕ້ານລັດຖະບານມາເປັນເວລາຫລາຍທົດສະຫວັດເພື່ອໃຫ້ໄດ້ຮັບ ອໍານາດປົກຄອງຕົນເອງຫລາຍກວ່າເກົ່າ ນັ້ນວ່າ ໃຫ້ປົດອາວຸດທະຫານຂອງພວກເຂົາເຈົ້າ ລາຍງານຂ່າວຫລາຍກະແສ ເວົ້າວ່າ ບາງກຸ່ມໃນຈຳນວນນັ້ນ ບໍ່ຢາກ ປົດອາວຸດແລະ ກຽມພ້ອມທີ່ຈະທຳການຕໍ່ສູ້ຕໍ່ໄປ ທ່ານ Gary Lewisເຊິ່ງເປັນຜູ້ຕາງໜ້າ ຂອງອົງການ UNODC ປະຈຳຂົງເຂດເອເຊຍຕາເວັນອອກແລະ ເຂດມະຫາສະມຸດ ປາຊີຟິກ ເວົ້າວ່າ: "ເມື່ອຫລາຍປີກ່ອນໜ້ານີ້ພວກເຮົາເຫັນ ປະລິມານເກັບກ່ຽວຝິ່ນລົດຕ່ຳລົງ,ຫລາຍ ໃນປະເທດມຽນມານັ້ນ ພວກເຮົາກຳລັງເຫັນປະລິມານການເກັບກ່ຽວຝິ່ນ ຖີບຕົວສູງຂື້ນໃນລະຍະສາມສີ່ປີຜ່ານມານີ້ ຊຶ່ງບັດນີ້ເພີ່ມຂຶ້ນທັງໝົດເກືອບ50 ເປີເຊັນ ສົມທຽບໃສ່ປີ 2006 ສຳຫລັບພາກສ່ວນຂອງພວກເຮົາ ແມ່ນສຸມໃສ່ບັນຫາການຄວບຄຸມຢາເສບຕິດ ທີ່ຍັງເຫັນວ່າບໍ່ປະລະການຜລິດແລະການກຳຈັດ " ກ່າວກັນວ່າ ຢູ່ມ້ຽນມ້ານັ້ນ, ມີປະຊາຊົນຫລາຍກວ່າ 1 ລ້ານຄົນ ທີ່ມີສ່ວນກ່ຽວຂ້ອງກັບການປູກຝິ່ນທີ່ເອົາໄປໃຊ້ເປັນວັດຖຸດິບເພື່ອຜະຫລິດເຮໂຣອິນນັ້ນ ແຕ່ວ່າ ພາກພື້ນເອເຊຍຕາເວັນອອກສຽງໃຕ້ເຊິ່ງໃນເມື່ອກ່ອນ ເອີ້ນກັນວ່າ ເຂດສາມ ຫລ່ຽມທອງຄຳ ຍ້ອນວ່າເປັນເຂດທີ່ມີຊາຍແດນຕິດຈອດກັນລະຫວ່າງ3 ປະເທດ ຄື ມ້ຽນມ້າ, ລາວ ແລະ ໄທນັ້ນ ເປັນເຂດທີ່ມີການຜະຫລິດຝິ່ນຢ່າງຫລວງຫລາຍນັ້ນ ໃນທົສວັດທີ່ຜ່ານມານີ້ ແມ່ນໄດ້ຫລຸດຫລັງ ອັຟການິສ ຖານຕັ້ງຫລາຍ ໃນດ້ານການຜະ ຫລິດຝິ່ນ ທ່ານ LeikBoonwaat ເຊິ່ງເປັນຜູ້ຕາງໜ້າ ຂອງອົງການUNODC ປະຈຳລາວເວົ້າວ່າ ການຜະຫລິດຝິ່ນຢູ່ອັຟການິສ ຖານດຽວນີ້ ກວາມເອົາ 95% ຂອງການຜະຫລິດ ຝິ່ນຢູ່ໃນໂລກ ທ່ານກ່າວວ່າ: "ຄ່າຂອງຝິ່ນທັງໝົດທີ່ຜລິດສຳຫລັບມຽນມານັ້ນພວກເຮົາປະເມີນວ່າປະມານ 104 ລ້ານໂດລາ ສຳຫລັບປະເທດລາວແມ່ນ 15 ລ້ານໂດ ລາສ່ວນໃນອັຟການີສຖານນັ້ນ ຂ້າພະເຈົ້າຄິດວ່າ ຄຸນຄ່າຝິ່ນທັງໝົດສຳຫລັບປີນີ້ ປະມານ438 ລ້ານໂດລາ " ອົງການ UNODC ເວົ້າວ່າ ທ່າແຮງຂອງການຜະລິດຝິ່ນໂດຍລວມຢູ່ພາກພື້ນເອເຊຍຕາເວັນອອກສຽງໃຕ້ໄດ້ຫລຸດລົງ ຈາກ 1 435 ໂຕນໃນປີ 1998 ມາເຫລືອພຽງແຕ່ 345 ໂຕນ ໃນປີ2009 ເຊິ່ງເປັນການຫລຸດລົງ 75% ອົງການ UNODC ເວົ້າວ່າ ເພື່ອຈະຕັດການຜະຫລິດຝິ່ນລົງອີກນັ້ນ ປະຊາຄົມນາໆຊາດຈະຕ້ອງຊ່ວຍພວກທີ່ປູກຝິ່ນ ຊອກຫາພືດອື່ນມາປູກທົດແທນແລະມີວິທີການທຳມາຫາກິນແບບອື່ນ